

VLADA REPUBLIKE HRVATSKE

Zagreb, 17. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Izvješća o vođenim pregovorima za sklapanje Konvencije između Vlade Republike Hrvatske i Vlade Sjedinjenih Američkih Država o izbjegavanju dvostrukog oporezivanja i sprječavanju porezne utaje u odnosu na poreze na dohodak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 12. stavka 1. Zakona o sklapanju i izvršavanju međunarodnih ugovora („Narodne novine“, broj 28/96.) i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_2022. donijela

**ZAKLJUČAK**

1. Prihvaća se Izvješće o vođenim pregovorima za sklapanje Konvencije između Vlade Republike Hrvatske i Vlade Sjedinjenih Američkih Država o izbjegavanju dvostrukog oporezivanja i sprječavanju porezne utaje u odnosu na poreze na dohodak, u tekstu koji je Vladi Republike Hrvatske dostavilo Ministarstvo financija aktom KLASA: 910-01/20-01/56, URBROJ: 513-07-21-01-22-31, od 28. listopada 2022.
2. Utvrđuje se da je usuglašeni tekst Konvencije iz točke 1. ovoga Zaključka u skladu s utvrđenom osnovom za vođenje pregovora.
3. Konvenciju iz točke 1. ovoga Zaključka potpisat će, u ime Vlade Republike Hrvatske, ministar financija. U slučaju njegove spriječenosti, Konvenciju iz točke 1. ovoga Zaključka potpisat će, u ime Vlade Republike Hrvatske, izvanredni i opunomoćeni veleposlanik Republike Hrvatske u Sjedinjenim Američkim Državama.

KLASA:

URBROJ:

Zagreb, \_\_\_\_\_\_\_\_\_\_\_\_\_\_ 2022.

|  |  |
| --- | --- |
|  | PREDSJEDNIK  mr. sc. Andrej Plenković |

**OBRAZLOŽENJE**

Izaslanstva Vlade Republike Hrvatske i Vlade Sjedinjenih Američkih Država održala su pregovore putem videokonferencije, u svrhu sklapanja Konvencije između Vlade Republike Hrvatske i Vlade Sjedinjenih Američkih Država o izbjegavanju dvostrukog oporezivanja i sprječavanju porezne utaje u odnosu na poreze na dohodak, kako slijedi:

* prvi krug pregovora održan je 4. i 5. studenoga 2020.
* drugi krug pregovora održan je u razdoblju od 7. do 9. prosinca 2020.
* treći krug pregovora održan je 13., 20. i 27. svibnja 2021.
* četvrti krug pregovora održan je 20. siječnja 2022. i
* peti krug pregovora održan je 17. ožujka 2022.

Pregovori su uspješno završeni te je tekst Konvencije na engleskom jeziku usuglašen, stoga se uz Izvješće o vođenim pregovorima za sklapanje Konvencije prilaže isti i temeljem njega utvrđeni tekst Konvencije na hrvatskom jeziku.

Prihvaća se tekst Izvješća o vođenim pregovorima za sklapanje Konvencije te se predlaže Vladi Republike Hrvatske da donese Zaključak o prihvaćanju Izvješća o vođenim pregovorima.